b'\n_START_ARTICLE_\nFlugplatz Gatow\n_START_SECTION_\nHistorie 1935 \xe2\x80\x93 1994\n_START_PARAGRAPH_\nAnl\xc3\xa6gget blev bygget i 1935 af nazisterne som en del af den tyske oprustning. Efter f\xc3\xa6rdigg\xc3\xb8relsen flyttede Luftwaffes flyverskole og et kollegium ind. For Luftwaffe var flyvepladsen den vigtigste sted til uddannelse af de mange piloter, der skulle i krig mod De Allierede. I maj 1945 fandt Den R\xc3\xb8de H\xc3\xa6r lufthavnen, men forlod den allerede juli 1945 og overdrog den til Royal Air Force. _NEWLINE_Gatow spillede en vigtig rolle som en af de tre lufthavne i Vestberlin under blokaden af Berlin. I en periode var der ogs\xc3\xa5 civil lufttrafik, da British European Airways \xc3\xa5bnede en rute til Vesttyskland i 1946. N\xc3\xa6sten al civil trafik flyttede til Tempelhof i 1950. _NEWLINE_Herefter levede basen som Royal Air Force Station Gatow og var placeret i den britiske del af Vestberlin. Den var en vigtig luftbase under den kolde krig, og blev brugt til at transportere milit\xc3\xa6rt personel og materiel ind i den delte by._NEWLINE_I 1994 forlod De Allierede Berlin efter n\xc3\xa6sten 50 \xc3\xa5r i byen. Den 18. juni 1994 forlod den sidste soldat basen, og 7. september 1994 overdrog de omr\xc3\xa5det til Bundeswehr.\n_START_SECTION_\nEfter 1994\n_START_PARAGRAPH_\nFlyvepladsen hedder nu General-Steinhoff Kaserne. Luftwaffe har stadigv\xc3\xa6k nogle jordbaserede enheder placeret p\xc3\xa5 stedet, ligesom det har \xc3\xa5bnet det store Luftwaffenmuseum der Bundeswehr. Udover det er der p\xc3\xa5 noget af arealet blevet bygget en ny bydel, som skulle huse alle de statsansatte, der flyttede til Berlin, da byen blev regeringsby.'